MGBAVOLƐ NEE MBƐLƐRA BIZA KƐ
Kɛzi Mebali Mɛla Mɔɔ Me Awovolɛ Ɛhyehyɛ La Azo Ɛ?
Bie a ɛze ɛ tipɛnema bie mɔ mɔɔ bɛfinde nɔsolɛ nu, bɛwula adɛladeɛ biala mɔɔ bɛkulo, yɛɛ bɛkola bɛ nee bɛ gɔnwo mɔ finde mekɛ biala na bɛkɔ ɛleka biala mɔɔ bɛkulo la. Bie a bɛ awovolɛ ɛnlɛ alagye ɔti bɛnze mɔɔ bɛ mra ne mɔ ɛlɛyɛ la.
Baebolo ne maa yɛnwu ye kɛ, saa bɛtete kakula wɔ adenle ɛhye azo a ɔmboa. (Mrɛlɛbulɛ 29:15) Menli mɔɔ le angomedi mɔɔ bɛbu zo wɔ ewiade la anu dɔɔnwo le ngakula mɔɔ bɛtetele bɛ wɔ awuke mɔɔ bɛyɛ mɔɔ bɛdabɛ bɛkulo la anu.
Mmamaa ɛ nye bolo ɛ tipɛnema mɔɔ yɛ mɔɔ bɛkulo la, nwu ye kɛ wɔ awovolɛ kulo wɔ edwɛkɛ yɛɛ bɛdwenle ɛ nwo yemɔti a bɛhyehyɛ mɛla bɛmaa wɔ a. Bɛmaa wɔ mɛla mɔɔ baboa wɔ la amaa bɛazukoa Gyihova Nyamenle mɔɔ hanle hilele ye menli ne kɛ:
“Mebadu wɔ folɛ, mebahilehile wɔ adenle mɔɔ ɔwɔ kɛ ɛfa nu la; mebamaa me nye ara ɛ nwo zo na meadu wɔ folɛ.”
—Edwɛndolɛ 32:8.
kbp_Latn kbp_Latn bam_Latn twi_Latn twi_Latn twi_Latn fon_Latn